钦定古今图书集成/明伦汇编/官常典/第495卷 > 李听
## 钦定古今图书集成/明伦汇编/官常典/第495卷 > 李听

按《唐书李晟传》：“晟子听，字正思，七岁以荫为协律郎。
父吏少之，不甚敬听，辄使鞭之。晟奇其才长，乃辟佐
于𬱖府。吐突承璀讨王承宗，以听为神策行营兵马
使。既战，斩贼骁将，宪宗壮之，诏图状以献。承璀数问
听计，卒缚卢从史。迁左骁卫将军，出为蔚州刺史。州
有铜冶，自天宝后废不治民，盗铸不禁。听乃开五𬬻”，
官铸钱，日五万，人无犯者。徙安州，会观察使柳公绰
方讨蔡，以听典军，一一咨之，声振贼中。召为羽林将
军。帝讨李师道，出听楚州刺史。淮西兵绵弱，郓人素
易之。听日整勒，士皆奋。即掩贼不虞，趋涟水，破沐阳，
绝龙沮堰，遂取海州，攻胊山，降之。怀仁、东海两城望
风送款。以功兼御史大夫，夏绥银宥节度使。又徙灵
盐。部有光禄渠，久𫷷废，听始复屯田以省转饷，即引
渠溉塞下地千顷，后赖其饶。进检校工部尚书。穆宗
初立，幽、镇反，择名臣节度太原者代裴度，使统兵北
讨。始听为羽林时，有骏马，帝在东宫，使左右讽取之。
听自以身宿卫，不敢献。于是帝曰：“李听往在军中，不
与朕马，是必可任。”乃授检校兵部尚书，充河东节度
使。敬宗嗣位，改义成军。太和初，讨李同捷，而魏博将
兀志洺反，击其帅史宪诚，诏听出援，击杀志洺，以功
封凉国公，拜一子五品官。王廷凑之乱，诏听悉兵屯
贝州，史宪诚惧，听因取道袭之，衷甲候诸郊。听敕士
櫜兵野次，魏人乃安。宪诚既请朝，魏人怨，诏听兼帅
魏博。听迁延不即赴，魏遂乱，杀宪诚，共推大将何进。
滔乘城拒守，听不得入，乃屯馆陶，又不设备。魏人袭
之，师惊溃，死失殆半，辎械尽弃之，听昼夜驰以免。于
是御史中丞温造等劾奏：“魏州乱，宪诚死，职由于听，
请论如法。”天子不罪也，罢为太子少师。听素以赂遗
得权幸心，故多为助力。未几，拜邠宁节度使。邠署相
传不利治垣舍，前刺史视其坏，莫敢葺。听曰：“将出凿
凶门，何避治署邪？”亟使完新之，卒无异改帅。武宁军
有故奴为徐将，不喜听来，乃先杀亲吏之使徐者以
沮听。听果惧，以疾解，授太子少保。逾岁，节度凤翔，又
徙陈许。郑注掎其过，诏以太子太保分司东都。开成
初，为河中晋绛慈隰节度使。文宗叹曰：“付之兵不疑，
退处散地不怨，惟听为可。”四年，以疾求还，复拜太子
太保。卒，年六十一，赠司徒。听治官苛细，急揪敛，颇极
所欲，盛饰车马服玩。或诫之，听曰：“家声在人，若示衰
薄，恐不见忠功之效，吾欲夸而劝之也。”好方书，择其
验者，题于帷帟，墙屋皆满。